রজার ম্যালকম প্রিডো (; জন্ম: ৩১ জুলাই, ১৯৩৯) লন্ডনের চেলসি এলাকায় জন্মগ্রহণকারী সাবেক ইংরেজ আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য ছিলেন তিনি। ১৯৬০-এর দশকের শেষদিকে সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর ইংরেজ কাউন্টি ক্রিকেটে কেন্ট, নর্দাম্পটনশায়ার ও সাসেক্স এবং দক্ষিণ আফ্রিকান ক্রিকেটে অরেঞ্জ ফ্রি স্টেট দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শী ছিলেন রজার প্রিডো।   প্রথম-শ্রেণীর ক্রিকেট  টনব্রিজ স্কুলে অধ্যয়নের পর কেমব্রিজের সিডনি সাসেক্স কলেজে পড়াশুনো করেন তিনি। প্রতিভাবান ও স্ট্রোকে পারদর্শী উদ্বোধনী ব্যাটসম্যান ছিলেন। ১৯৫৮ থেকে ১৯৬০ সময়কালে কেমব্রিজ বিশ্ববিদ্যালয় থেকে ব্লুধারী হন।  ১৯৫৮ সাল থেকে ১৯৭৪-৭৫ মৌসুম পর্যন্ত রজার প্রিডো’র প্রথম-শ্রেণীর খেলোয়াড়ী জীবন চলমান ছিল। মুক্ত হস্তে ডানহাতে ব্যাটিং উদ্বোধনে নামতেন রজার প্রিডো। খেলোয়াড়ী জীবনের শুরুতে তার মাঝে বেশ প্রতিশ্রুতিশীলতার স্বাক্ষর ছিল। তবে, পরবর্তীতে দূর্ভাগ্যবশতঃ ইংল্যান্ডের পক্ষে কেবলমাত্র তিনটি টেস্টে অংশগ্রহণের সুযোগ লাভ করেছিলেন। দীর্ঘকায় ও লিকলিকে গড়নের অধিকারী ছিলেন তিনি।  নর্দাম্পটনশায়ারের পক্ষেই অধিকাংশ সময় খেলেন। তবে, সংক্ষিপ্ত সময়ের জন্যে কেন্টের সদস্য হয়েছিলেন তিনি। শেষ চার বছর দলের নেতৃত্বভার গ্রহণ করেন। তবে, শেষ তিন বছরে তিনি নিচেরদিকে ব্যাটিংয়ে নামতেন।  কেন্টের পক্ষে প্রথম-শ্রেণীর খেলোয়াড়ী জীবন শুরু করেন। এরপর নর্দান্টসে চলে যান। প্রথম মৌসুমেই সহস্রাধিক রান সংগ্রহ করেন। কলিন মিলবার্নের সাথে শক্তিশালী উদ্বোধনী জুটি গড়তে তৎপরতা দেখান। ১৯৬৭ থেকে ১৯৭০ সাল পর্যন্ত কাউন্টি দলটির অধিনায়কের দায়িত্বপ্রাপ্ত হন।   আন্তর্জাতিক ক্রিকেট  সমগ্র খেলোয়াড়ী জীবনে তিনটিমাত্র টেস্টে অংশগ্রহণ করেছেন রজার প্রিডো। ২৫ জুলাই, ১৯৬৮ তারিখে লিডসে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। ২৮ ফেব্রুয়ারি, ১৯৬৯ তারিখে ঢাকায় স্বাগতিক পাকিস্তান দলের বিপক্ষে সর্বশেষ টেস্টে অংশ নেন তিনি।  ১৯৬৮ সালে টেস্ট ক্রিকেটে প্রথমবারের মতো খেলার সুযোগ পান। হেডিংলিতে অনুষ্ঠিত ঐ টেস্টে সফরকারী অস্ট্রেলিয়া দলের বিপক্ষে ৬৪ রান তুলেছিলেন। তবে, শ্বাসকষ্টের কারণে ওভালে সিরিজের চূড়ান্ত টেস্টে অংশগ্রহণ করা থেকে বিরত থাকতে হয় তাকে।  তার অনুপস্থিতির সুযোগে ব্যাসিল ডি’অলিভেইরা’র অন্তর্ভূক্তি নিশ্চিত হয় ও ১৯৬৮-৬৯ মৌসুমে দক্ষিণ আফ্রিকা সফর পরিত্যক্ত হয় এবং বিতর্কের সূত্রপাত ঘটায়। অলিভেইরা’র পরিবর্তে তাকে দলে রাখা হয়েছিল। পাকিস্তান সফরে দুই টেস্টে অংশ নেন। অংশগ্রহণকৃত চার ইনিংসে তিনি সর্বসাকুল্যে মাত্র ৩৬ রান সংগ্রহ করেন। এরপর আর তাকে দলে রাখা হয়নি।   অবসর  ১৯৬৭ সালে অকার্যকর প্রফেশনাল ক্রিকেটার্স অ্যাসোসিয়েশনের প্রথম সভাপতি হিসেবে নির্বাচিত হন। মাঝারিসারির ব্যাটসম্যান হিসেবে সাসেক্সের পক্ষে দীর্ঘদিনের খেলোয়াড়ী জীবনের সমাপ্তি টানেন। এছাড়াও, ১৯৭০-এর দশকের শুরুরদিকে অরেঞ্জ ফ্রি স্টেটের পক্ষে খেলেছিলেন তিনি ও পরবর্তীতে দক্ষিণ আফ্রিকায় অভিবাসিত হন।  ব্যক্তিগত জীবনে বিবাহিত তিনি। তার প্রয়াত স্ত্রী রুথ ওয়েস্টব্রুক আন্তর্জাতিক ক্রিকেটের সাথে জড়িত ছিলেন। ইংল্যান্ড মহিলা ক্রিকেট দলের ব্যবস্থাপকসহ প্রশিক্ষকের দায়িত্ব পালন করেছেন। ১৯৫৭ থেকে ১৯৬৩ সাল পর্যন্ত তিনি এগারো টেস্টে অংশ নিয়েছিলেন। খুব স্বল্পসংখ্যক দম্পতির অন্যতম হিসেবে স্বামী-স্ত্রী উভয়েই টেস্ট ক্রিকেট খেলেছিলেন।   তথ্যসূত্র    আরও দেখুন   টনি লক  জন হ্যাম্পশায়ার  অ্যাশেজ সিরিজের তালিকা  কমনওয়েলথ একাদশ ক্রিকেট দল  ইংরেজ টেস্ট ক্রিকেটারদের তালিকা  টেস্ট ও প্রথম-শ্রেণীর ক্রিকেটে জোড়া শূন্য রান  আনুষ্ঠানিক কাউন্টি চ্যাম্পিয়নশীপ বিজয়ী দলের তালিকা  আন্তর্জাতিক ক্রিকেটে অংশগ্রহণকারী পরিবারের তালিকা   বহিঃসংযোগ       বিষয়শ্রেণী:১৯৩৯-এ জন্ম বিষয়শ্রেণী:জীবিত ব্যক্তি বিষয়শ্রেণী:ইংরেজ ক্রিকেটার বিষয়শ্রেণী:ইংল্যান্ডের টেস্ট ক্রিকেটার বিষয়শ্রেণী:ইন্টারন্যাশনাল ক্যাভেলিয়ার্সের ক্রিকেটার বিষয়শ্রেণী:ইয়ং ইংল্যান্ডের ক্রিকেটার বিষয়শ্রেণী:কেমব্রিজ বিশ্ববিদ্যালয়ের ক্রিকেটার বিষয়শ্রেণী:কেন্টের ক্রিকেটার বিষয়শ্রেণী:কমনওয়েলথ একাদশের ক্রিকেটার বিষয়শ্রেণী:জেন্টলম্যানের ক্রিকেটার বিষয়শ্রেণী:জেন্টলম্যান অব ইংল্যান্ডের ক্রিকেটার বিষয়শ্রেণী:টি. এন. পিয়ার্স একাদশের ক্রিকেটার বিষয়শ্রেণী:ডি. এইচ. রবিন্স একাদশের ক্রিকেটার বিষয়শ্রেণী:নর্থ ভার্সাস সাউথের ক্রিকেটার বিষয়শ্রেণী:নর্দাম্পটনশায়ারের ক্রিকেটার বিষয়শ্রেণী:নর্দাম্পটনশায়ার ক্রিকেট অধিনায়ক বিষয়শ্রেণী:ফ্রি স্টেটের ক্রিকেটার বিষয়শ্রেণী:মেরিলেবোন ক্রিকেট ক্লাবের ক্রিকেটার বিষয়শ্রেণী:সাসেক্সের ক্রিকেটার বিষয়শ্রেণী:২০শ শতাব্দীর ইংরেজ পুরুষ ক্রীড়াবিদ